เที่ยวพัทยา กับร้านฟาร์มหอยหวาน ซันเซ็ต ร้านนี้จะขับเลยพัทยามาพอสมควรครับ อยู่ไม่ติดทะเล แต่มองเห็นทะเลครับ

แนะนำหากใครชอบทานหอยหวาน จะรู้ความแตกต่างระหว่างหอยหวาน กับหอยหมาก ผมก็เพิ่งจะรู้นี่แหละ

ที่นี่เป็นฟาร์มตัวอย่าง สำหรับสอนนักเรียนและผู้ต้องการศึกษา มีสาธิตให้อาหาร และการเพาะเลี้ยงหอยหวานให้ชมด้วยครับ

หอยหวานเผา-จะเป็นขนาดไม่ใหญ่ เนื้อจะหวานครับ อร่อยกว่าหอยหมาก

เต้าหู้ทอด-ข้างนอกกรอบ ด้านในนุ่ม อร่อย ทานคู่กับน้ำจิ้มไก่

ปลากระพงทอดน้ำปลา-เนื้อหวานมาก สดครับ

แฮ่กึ้น-กรอบ เนื้อนุ่ม คู่น้ำจิ้มบ้วยหวานๆ

ต้มยำกุ้ง-กุ้งตัวใหญ่ กับน้ำต้มยำรสจัด เผ็ดกำลังดี

ส้มตำหอยหวาน-อร่อย ออกไปทางหวาน

ร้านนี้รสชาติออกหวานนิดนึง น้ำจิ้มด้วย แล้วแต่คนชอบ

ตั้งแต่ที่บ้านได้ทานหอยหวานที่นี่ ไม่เคยสั่งหอยหวานที่อื่นอีกเลยครับ เหอๆ

เคยไปทาน 2 ครั้ง บางครั้งจะมีปูม้าสด ไว้บริการต้องโทรถามก่อนครับหากต้องการทาน ขอบอกว่าสดจริงๆ เนื้องี้หวานมากเลยครับ 4 ตัวโล